section_heading: Analiza
paragraph_text: Kao i kod drugih Hesseovih romana, i u ovom se osjeća jak utjecaj Nietzschea, posebice njegovog djela Rođenje tragedije. Muoth predstavlja strasne Dionizove umjetničke elemente, dok je Gertrud predstavljena s otmjenim Apolonovim elementima. Činjenica da je Kuhnova opera rezultat njihove veze, nagovještava da se kombinacijom ova dva elementa postiže umjetnost visoke kvalitete.